open-index/open-wikipedia-markdown huggingface dataset:
Good Swing

Dat **Good Swing** () is en Eddelgood in Swing in de Gemeen Freenbeek (Samtgemeen Freenbeek) in’n Landkreis Stood, Neddersassen.

## Historie

In de Swedentied hett 1652 de sweedsche Arvkämmerer un Präsident von de Hartogdömer Bremen un Veern, Alexander Erskein, dat Good kregen. He hett do ok dat Slott boot. Later is dat Good in’n Besitt von’n Riddmeester Hartwig Christophorus von Bülow övergahn, de Lucia Elisabeth von Erskein freet harr. 1736 keem dat Good för 10.666 Rieksdaler in’n Besitt von Heinrich von der Decken ut de Familie von der Decken.

1784 hett dat Amt Harsfeld de Gerichtsborkeit över Swing an de Herrn von dat Good Swing aftreden. Dormit is dat Gericht Swing begrünnt worrn. Dat Gericht hett bet 1850 bestahn, as dat Amt Stood-Gothenborg de Gerichtsborkeit övernahmen hett.

Bet in dat 19. Johrhunnert hett noch dat barocke Erskeinsche Slott stahn. Denn is en neet Goodshuus in’n klassizistischen Stil ut Tegelsteen mit tweeunhalv Etaaschen boot worrn.

To dat Good höört vondaag 100 Hektar Holt un 100 Hektar Wischen un Ackerland, de verpacht sünd.

### Goodsherrn

* –1656: Alexander Erskein
* –1687: Alexander von Erskein
* –1692: Hartwig Christopher von Bülow
* Lud. von Bülow
* 1736–: Heinrich von der Decken

* –1794: Carl Heinrich von der Decken
* 1794–: Hedwig Elise von der Decken

* –1902: Carl Wilhelm Georg von der Decken
* –1955: Carl Friedrich Julius von der Decken
* 1955–1995: Thassilo von der Decken
* 1995–: Benedix von der Decken

### Verwaltungsgeschicht

Dat Good hett vör 1784 to dat Amt Harsfeld tohöört, von 1784 bet 1850 to dat Gericht Swing un denn von 1850 bet 1859 to dat Amt Stood-Gothenborg. Von 1859 bet 1885 weer dat in dat Amt Himmelpoorten un na 1885 in’n Kreis Stood. 1932 is dat Deel von’n ne’en, grötteren Kreis Stood worrn.

### Inwahnertall

### Religion

Dat Good Swing is evangeelsch-luthersch präägt un höört to dat Kaspel von de Petrus-Kark in Mulsen.

## Footnoten
Myzel

Dat **Myzel** (neelatiensch *mycelium* vun ooldgr. μύκης *mýkēs* „Swamm“ un ήλος *hḗlos* „Nagel“) oder **Mycel**, Plural **Myzelien** un **Mycelien** is dat fiene Geweev ut all Swammfadens vun en Swamm oder Bakterium. 

In de Umgangsspraak weert de Swämme *[[Poggenstöhle]]* nömmt. Man en Poggenstohl is bloß dat Fruchtlief vun en Swamm, dat ut'n Unnergrund rutkieken deit. De Swamm an sik is avers dat fiene, meist unsichtbore Geweev ut Swammfadens unner de Eer oder, bi Boomswämme, in’t Holt. Swammmyzele könnt bit hen to mehr as een Quadratkilometer groot weern  un bannig oold weern, as bi de Honnigswämme.  

Unner *dykarioten Myzel* verstaht wi en Myzel, datt in jede Zell twee Karns mit verscheden Genom driggt, en *Plus-Karn* un en *Minus-Karn*. Dat kummt tostanne, wenn twee monokariote Myzele (mit je een Karn) tohopenkaamt, en Plus-Myzel vun’n Plus-Paarungstyp un en Minus-Myzel vun'n Minus-Paarungstyp, de beide ut monokaryote Sporen utkiemt. Bi Stännerswämme weert faken Snallen billt, wenn de dikaryotn Zellen in de Myzelen sik deelt (Mitose). 

Blangen Swämm gifft dat ok Bakterien, de Myzelen billt, as de Streptomyceten.

## Weblenken
Villah

**Villah** () is en lütten Oort in de Gemeen Hammoh in’n Landkreis Stood, Neddersassen.

## Geografie

Villah liggt an’n Süüdrand von dat Kedener Moor op en lüttje Geestinsel hen na de Stoder Geest. Dat Water ut dat Rebeed flütt över de Haschenfleter Wettern af.

De Naveröörd sünd Ritschermoor un Aßlermoor in’n Noorden, Bützfletermoor un Stodermoor in’n Noordoosten, Schölisch, Bockhorst, Hogenwedel un Hahl in’n Süüdoosten, Steernbarg un Haddörp in’n Süden, Middelsdörp in’n Süüdwesten, Hammoh in’n Westen un Groot-Steernbarg in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Stood in’n Kanton Stood höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to dat Amt Stood-Gothenborg tohöört un denn von 1859 bet 1885 to dat Amt Himmelpoorten. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn.

In de Midd von dat 19. Johrhunnert is ut de Hööv Hahl, Steernbarg, Villah un Bockhorst de Gemeen Eenstellige Hööv billt worrn. De hett bet to’n 1. Oktober 1938 bestahn. An den Dag is Villah in de Gemeen Groot-Steernbarg wesselt un Hahl, Steernbarg un Bockhorst sünd Deel von de Gemeen Stood worrn.

De Oort is an’n 1. Juli 1972 as Deel von Groot-Steernbarg mit de Gemeenreform in Neddersassen an de Gemeen Hammoh kamen.

### Inwahnertall

### Religion

Villah is evangeelsch-luthersch präägt un höört to dat Kaspel von de Wilhadi-Kark in Stood.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

### Verkehr

An Villah langs löppt de Kreisstraat 80, de in’n Noordwesten na Groot-Steernbarg an de K&nbsp;3 geiht un in’n Oosten na Stodermoor an de K&nbsp;27. De K&nbsp;3 geiht von Groot-Steernbarg na Süden över Hammoh an de Bundsstraat 73 ran un de K&nbsp;27 löppt över de K&nbsp;31 na Stood.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so ölven Kilometer in’n Süüdoosten von Villah.

De nächste Bahnhoff is so bi söss Kilometer wied weg in’n Süüdwesten de Bahnhoff Hammoh an de Nedderelvbahn.

## Footnoten
Swammfaden

**Swammfaden** oder **Hyphe** is de Naam vun de langen Fadens vun de Swämme, de mit ehre Twiege dat fiene Geweev vun dat Myzel billen doot. Swammfadens sünd ok de Grundlaag vun wat vigelienschere Strukturen, as Poggenstöhle un annere Aarden vun Sporendrägers.

En Swammfaden besteiht ut en rohrförmige Wand, meist ut Chitin. Se stöhnt un schuult de Zellen, de dor in liggen doot. Bi de meisten Swämme weert de Zellen in de Swammfadens ut'nanner hollen dör interne Wänn, de Septum nömmt weert. 

Bi en Reeg vun Swämme, de as Parasiten leven doot, is en Deel vun de Swammfadens ummuddelt in Suugorgane. Se weert Haustorien nömmt. Düsse Organe weert bruukt, um in den Weert in to dringen un em Nehrstoffe weg to nehmen. 

So en Aart afännerte Swammfadens gifft dat ok bi symbiotische Swämme. Hier dringt de ummuddelten Swammfadens in den Wuddelapperaat vun Planten in un billt en Schimmelwuddel (Mycorrhiza). Dor hölpt se de Plant mit bi dat Upnehmen vun Nehrstoffe un Water, as bi de Bickbeeren (*Vaccinium myrtillus*). Bovendem kann de Plant nich so slank krank weern. 

## Weblenken
Swämme

**Swämme** (lat. *Fungi*) sünd Leevwesen, de to de Eukaryoten tohören doot. In ehre Zellen gifft dat Mitochondern un en Zellskelett. In de klassische bioloogsche Systematik staht se as en egen Riek blangen de Deerter  (Metazoa) un de Planten (Plantae). Fröher sünd se in de wetenschoppliche Biologie as Planten ankeken wurrn. Mank de Swämme gifft dat Mehrzellers, as Schimmels un Stännerswämme man ok Eenzellers, as de Gesten.

Ehre Fruchtliever heet Poggenstöhle. Swämme vermehrt sik geslechtlich un ungeslechtlich dör Sporen, man ok vegetativ dör dat Wassen vun de Swammfadens in de Myzelien, oder wenn se mit de Wuddeln vun annere Planten (in en Symbiose) tohopen gaht. 

Man weet hüdigendags vun bi 100.000 Aarden, man dat warrt annahmen, datt dat ok 1.000.000 Aarden geven kann. 2011 is taxeert wurrn, dat kunn ok bi 5 Mio. Aarden vun Swämme geven. Sliemschimmels (Myxomycota) weert hüdigendags nich mehr as Swämme ankeken. 

De Wetenschop vun de Swämme  heet Mykologie.
## Literatur
**Allgemeines**

* Robert Hofrichter: *Das geheimnisvolle Leben der Pilze: Die faszinierenden Wunder einer verborgenen Welt.* 3. Auflage. Gütersloher Verlagshaus 2017, ISBN 978-3-579-08676-7.
* Heinrich Holzer: *Fadenwesen: Fabelhafte Pilzwelt.* Edition Lichtland, 2011, ISBN 978-3-942509-11-4.
* Bryce Kendrick: *The Fifth Kingdom: An Introduction to Mycology.* 4. Auflage. Focus Publishing/R Pullins & Co 2017, ISBN 978-1-58510-459-8.
* Hans und Erika Kothe: *Pilzgeschichten: Wissenswertes aus der Mykologie.* Springer, Berlin/Heidelberg 2013, ISBN 978-3-540-61107-3.
* Jens H. Petersen: *The Kingdom of Fungi*. Princeton University Press 2013, ISBN 978-0-691-15754-2.
* 
* Merlin Sheldrake: *Verwobenes Leben: Wie Pilze unsere Welt formen und unsere Zukunft beeinflussen.* Ullstein, 2020. ISBN 978-3-550-20110-3.
* John Webster, Roland Weber: *Introduction to Fungi*. 3. Aufl., Cambridge University Press 2007. ISBN 978-0-521-01483-0.

**Gesundheit**
* 
* 
* 

**Historisches**
* 
   
## Weblinks

### Deutschland
* Deutsche Gesellschaft für Mykologie e. V.: dgfm-ev.de
* brd.pilzkartierung.de: ''Pilzkartierung 2000 Online - Verbreitungskarten für Pilzarten in Deutschland''
* toxinfo.org: ''PILZ INFORMATIONSDIENST'' (Pilz-Datenbank der Toxikologischen Abteilung des *[[Klinikum rechts der Isar|Klinikums Rechts der Isar]]* München)
* heimat-pfalz.de: ''Mythologisches und Kulturgeschichtliches von Pilzen''
* 123pilze.de
* pilzepilze.de: ''Pilze, Pilze, Pilze'' („Über 4.300 Fotos von mehr als 500 Pilzarten“, Forum)
* 3sat.de 15. April 2021: ''scobel - Pilze: Die biologische Wunderwaffe'' (Video, „bis 15. April 2026“ verfügbar)
* Badische-zeitung.de 26. September 2023, Savera Kang: ''Pilze als Waffe gegen den Klimawandel''

### Englischsprachig
* mykoweb.com
* mycology.net
* *[[Tree of Life Web Project]]*, M. Blackwell, R. Vilgalys, T. Y. James, J.W. Taylor, tolweb.org: ''Fungi''
*
Kochshoff

**Kochshoff** () weer en Hoff in de Gemeen Hullern-Twielenfleet (Samtgemeen Lüh) in’n Landkreis Stood, Neddersassen.

## Historie

Kochshoff weer as enkelten Hoff en Domanialgood.

De Hoff hett eerst de Familie von Königsmarck un denn den König von Hannover tohöört un later de Familie Nodorp.

De Oort hett vör 1852 to dat Amt Stood-Gothenborg tohöört un is denn in dat Amt Jörk wesselt. Na 1885 weer dat in’n Kreis Jörk. 1932 is dat Deel von’n Landkreis Stood worrn.

### Inwahnertall

### Religion

Kochshoff is evangeelsch-luthersch präägt un höört to dat Kaspel von de Mauritius-Kark in Hullern.

## Footnoten
Lütt Thun

**Lütt Thun** () is en Oort in de Gemeen Stood in’n Landkreis Stood, Neddersassen.

## Geografie

Lütt Thun liggt op de Geest an’n Rand von de Maschen langs de Swing un op dat rechte Över von’n Heidbeek.

De Naveröörd sünd Stood in’n Noorden, Kamp in’n Noordoosten, Ottenbeek in’n Oosten, Riensföör in’n Süüdoosten, Barg in’n Süden, Groot Thun in’n Süüdwesten, Wiepenkathen in’n Westen un Parlbarg in’n Noordwesten.

## Historie

Bi Lütt Thun hebbt se von 1934 af an den Flegerhorst Stood boot.

Vondaag hett de Stadt Stood Lütt Thun kumplett slaken un dat is nu een von de Vöroord-Wahnrebeden von Stood.

### Inwahnertall

: * tohoop mit Groot Thun

### Religion

Lütt Thun is evangeelsch-luthersch präägt un höört bi dat Kaspel von de Johannis-Kark. Bevör de Johannis-Kark 1956 trech worrn is, hett de Oort to dat Kaspel von de Wilhadi-Kark in de Binnenstadt von Stood höört.

## Infrastruktur

### Verkehr

Von Lütt Thun loopt Straten in’n Noordoosten na Stood rin un an de Bundsstraat 73 ran.

Na Westen to is de Verkehr dör de Swing afsperrt. Blots en Brügg för Footgängers un Radfohrers löppt dor röver, över de een na Wiepenkathen kummt.

De nächste Bahnhoff is de Bahnhoff Stood an de Nedderelvbahn, de so bi dree Kilometer wied weg in’n Noordoosten liggt.

## Footnoten
Good Nottensdörp

Dat **Good Nottensdörp** () is en Eddelgood in dat Dörp Nottensdörp in de Gemeen Nottensdörp (Samtgemeen Hornborg) in’n Landkreis Stood, Neddersassen.

## Historie

1802 hett de Landraad Dietrich von Düring dat Good Nottensdörp, dat mit dat Good Hornborg I verbunnen weer, an de twee börgerlichen Besitters Hinrich Lemmermann un Johann Bellmann verköfft. In dat Johr 1818 hebbt disse twee Besitters dat Good aver wedder verköfft an den Söhn von Landraad von Düring, Ernst Johann Christian von Düring. De Familie von Düring hett dat Good denn bet in dat 20. Johrhunnert tohöört.

Dat hüdige Goodshuus is 1927 von Fritz Höger boot worrn, de eng befrünnt weer mit de Goodsfro Thekla von Düring. Dat Richtfest weer an’n 3. Juni 1927 un in’n November kunn de Familie von Düring dor intehn. Dat Gebüüd is ut Klinker un hett twee Etaaschen. Dat is vondaag as Bodenkmaal schuult. Ok dat ole Goodshuus ut dat 19. Johrhunnert steiht noch.

### Goodsherrn

* –1802: Dietrich von Düring
* 1818–1851: Ernst Johann Christian von Düring
* 1851–1874: George Arp von Düring
* 1874–1904: Ernst von Düring
* 1904–1915: Marquard von Düring
* 1915–: Thekla von Düring
* Ernst-August von Düring

### Verwaltungsgeschicht

Dat Good hett vör 1852 to dat Gericht Delm tohöört un denn von 1852 bet 1859 to dat Amt Hornborg. Von 1859 bet 1885 weer dat in dat Amt Harsfeld un na 1885 in’n Kreis Stood. 1932 is dat Deel von’n ne’en, grötteren Kreis Stood worrn.

### Inwahnertall

### Religion

Dat Good Nottensdörp is evangeelsch-luthersch präägt un höört to dat Kaspel von de Leevfroon-Kark in Hornborg. Fröher hett dat Good to dat Kaspel Obbens tohöört.

För de Kathoolschen is de St.-Marien-Kark in Buxthu tostännig.

## Footnoten
Good Lohmöhlen

Dat **Good Lohmöhlen** () is en Eddelgood in dat Dörp Lohmöhlen in de Gemeen Heckthusen (Samtgemeen Hemmoor) in’n Landkreis Cuxhoben, Neddersassen.

## Historie

Dat Good keem 1585 toeerst in de Oorkunnen vör. Siet de Midd von dat 20. Johrhunnert höört dat Good de Familie Meyer to.

### Goodsherrn

* Johann von Marschalck
* Lüder von Marschalck
* ~1732: Georg Friedrich von Marschalck
* –1753: Hinrich Christoph Marschalck von Bachtenbrock
* 1789–1845: Engelbert Johann Marschalck von Bachtenbrock
* 1845–1874: Friedrich Christian Dietrich Marschalck von Bachtenbrock
* 1874–~1919: Engelbert Marschalck von Bachtenbrock
* Max Marschalck von Bachtenbrock

### Verwaltungsgeschicht

Dat Good hett vör 1850 to dat Gericht Heckthusen höört. 1850 is dat denn Deel von dat Amt Himmelpoorten worrn, dor aver man twee Johr bleven un is 1852 an dat Amt Oosten kamen. 1885 is dat Amt Oosten in’n Kreis Neehuus opgahn. 1932 is de Oort an’n Landkreis Land Hadeln kamen un 1977 Deel von’n Landkreis Cuxhoben worrn.

### Inwahnertall

### Religion

Dat Good Lohmöhlen is evangeelsch-luthersch präägt un höört to dat Kaspel von de Marienkark in Heckthusen.

## Footnoten
Wischhoff

De **Wischhoff** oder **Hoff Wisch** () is en Eddelgood in dat Dörp Wisch in de Gemeen Heckthusen (Samtgemeen Hemmoor) in’n Landkreis Cuxhoben, Neddersassen.

## Historie

De Wischhoff hett toeerst de Familie von Marschalck un later de Familie von der Decken tohöört. Na Claus von der Decken sien Dood 1826 hebbt siene Söhns Ernst Carl un Friedrich tohoop den Hoff arvt.

### Goodsherrn

* –1593: Segebade von Marschalck
* Friedrich von Marschalck
* –1826: Claus von der Decken

* 1826–1846: Ernst Carl von der Decken
* 1846–: Carl Claus von der Decken

* 1826–1861: Friedrich von der Decken

* –1893: Alexander von der Decken 1823 - 1893
* 1893–: Franz von der Decken 1873 - 1954

### Verwaltungsgeschicht

De Hoff hett vör 1850 to dat Gericht Heckthusen höört. 1850 is dat denn Deel von dat Amt Himmelpoorten worrn, dor aver man twee Johr bleven un is 1852 an dat Amt Oosten kamen. 1885 is dat Amt Oosten in’n Kreis Neehuus opgahn. 1932 is de Hoff an’n Landkreis Land Hadeln kamen un 1977 Deel von’n Landkreis Cuxhoben worrn.

### Inwahnertall

### Religion

De Wischhoff is evangeelsch-luthersch präägt un höört to dat Kaspel von de Marienkark in Heckthusen.

## Footnoten
Övelgünn (Gemeen Heckthusen)

**Övelgünn** () is en Eddelgood twüschen Heckthusen un Wisch in de Gemeen Heckthusen (Samtgemeen Hemmoor) in’n Landkreis Cuxhoben, Neddersassen.

## Historie

Dat Good kummt 1598 toeerst in de Oorkunnen vör un hett de Familie Marschalck von Bachtenbrock tohöört. Eerst in dat 20. Johrhunnert is dat Good an de Familie von Saldern övergahn.

Dat Goodshuus weer bet 1860 en recht eenfach Fackwarkhuus. In dat Johr 1860 hett Diedrich Marschalck von Bachtenbrock dat hüdige Goodshuus in’n Rundbagenstil boon laten.

### Goodsherrn

* ~1598: Johann Marschalck
* –1845: Engelbert Johann Marschalck von Bachtenbrock
* ~1860: Diedrich Marschalck von Bachtenbrock
* Otto Marschalck von Bachtenbrock
* ~1920: Dietrich Marschalck von Bachtenbrock

* Max-Berndt von Saldern
* Dietrich von Saldern
* Christoph von Saldern

### Verwaltungsgeschicht

De Hoff hett vör 1850 to dat Gericht Heckthusen höört. 1850 is dat denn Deel von dat Amt Himmelpoorten worrn, dor aver man twee Johr bleven un is 1852 an dat Amt Oosten kamen. 1885 is dat Amt Oosten in’n Kreis Neehuus opgahn. 1932 is de Hoff an’n Landkreis Land Hadeln kamen un 1977 Deel von’n Landkreis Cuxhoben worrn.

### Inwahnertall

### Religion

Övelgünn is evangeelsch-luthersch präägt un höört to dat Kaspel von de Marienkark in Heckthusen.

## Footnoten
Grevengericht Freeborg

Dat **Grevengericht Keden, Freebörgschen Deels,** weer en Gericht un Verwaltungsrebeed in Bremen-Veern un in dat Königriek Hannover mit Seet in Freeborg binnen de Landdrostie Stood. Dor hett groff dat Rebeed von de hüdige Samtgemeen Noordkeden tohöört. Dat weren de Kedener Kaspels Balje, Freeborg, Krummendiek un Öderquart.

In’n Noorden un Oosten von dat Gericht leeg Holsteen, in’n Süden dat Grevengericht Bützfleet un dat Amt Wischhoben, in’n Süüdwesten dat Gericht Oosten un in’n Westen dat Amt Neehuus.

## Historie

1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. Freeborg weer in disse Tied de Seet von de Mairie Freeborg in’n Kanton Freeborg. 1813 müssen de Franzosen dat Rebeed denn opgeven un de ole Stand is wedderkamen.

1848 weer dat Gericht so 117,52 km² groot.

Mit de Verwaltungs- un Justizreform an’n 1. Oktober 1852 is dat Grevengericht oplööst worrn un dor is dat Amt Freeborg von worrn.

### Öörd Stand 1848

## Inwahnertall

## Administraters

* ~1779: Greev Claus von der Decken
* ~1819: Franz Julius von Plate
* ~1830: Amtsassesser supernumerär Friedrich Heinrich Gerhard Lueder (interimswies)
* ~1836: Amtsassesser supernumerär Georg Bernhard Stoltze
* ~1846: vakant; Regerungsassesser Bernhard Friedrich Wilhelm von Brandis

## Footnoten
Good Kuhla

Dat **Good Kuhla** () is en Eddelgood in dat Dörp Kuhla in de Gemeen Himmelpoorten (Samtgemeen Olendörp-Himmelpoorten) in’n Landkreis Stood, Neddersassen.

## Historie

Sied 1280 gifft dat in dat Dörp Kuhla en Riddergood in’n Besitt von de Ridders von de Kuhla. Lüder von Sürsen harr do dat Good övernahmen un hett den Naam von de Kuhla annahmen. 1702 is Hermann Christoph von der Kuhla ahn Söhns doodbleven. 1709 is dorüm dat Good an Joachim von Klinggreve verköfft worrn un 1727 an Johann Christian von Schlütter, de Anna Sabina von Klinggreve freet harr. Johann Christian sien Oorenkel Konrad Christoph hett dat Good denn an Johann Friedrich Gottlieb Wilhelm Biedenweg verköfft, de al 1822 doodbleven is. Siene Weetfro Catrine (borene Wohlers) hett dat Good 1828 an Otto Christian von Gruben verköfft. Otto Christian sien Söhn Otto Christoph von Gruben weer dat, de 1850 dat hüdige Goodshuus boot hett. 1907 hett Otto von Gruben III. von Hermann Krull tosätzlich noch dat Good Sunn köfft. De Familie von Gruben höört dat Good ok nu noch to. Von Grubens bedrievt vondaag Bueree. Blangen Koorn un Rappsaad warrt siet 1991 vör allen ok Spoors un Wiehnachtsbööm anboot.

Dat Good is aktuell üm un bi 220 Hektar groot. Dor höört (mit Pachtland) 190 Hektar Ackerland, 70 Hektar Holt un 15 Hektar Gröönland un Water to.

### Goodsherrn

* –1702: Hermann Christoph von de Kuhla
* 1709–1727: Joachim von Klinggreve
* 1727–1731: Johann Christian von Schlütter
* 1731–1757: Johann Conrad von Schlütter
* 1757–: Christian Friederich von Schlütter
* –1820: Konrad Christoph von Schlütter
* 1820–1822: Johann Friedrich Gottlieb Wilhelm Biedenweg
* 1822–1828: Catrine Biedenweg
* 1828–1843: Otto (Christian) von Gruben
* 1843–: Otto (Christoph Friedrich Gustav) von Gruben
* Otto (Karl Burchard Anton) von Gruben
* Otto (Anton Eduard Wilhelm) von Gruben
* 1984–: Otto von Gruben

### Verwaltungsgeschicht

In de Franzosentied von 1810 bet 1814 hett de Oort to de Mairie Himmelpoorten in’n Kanton Himmelpoorten höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Olendörp in dat Amt Himmelpoorten tohöört. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn.

Dat Good is an’n 1. Juli 1972 as Deel von de Gemeen Kuhla mit de Gemeenreform in Neddersassen an de Gemeen Himmelpoorten kamen.

### Inwahnertall

### Religion

Dat Good Kuhla is evangeelsch-luthersch präägt un höört to dat Kaspel von de Martinskark in Olendörp.

## Footnoten



## Weblenken

* Websteed över dat Good (hoochdüütsch)
Grevengericht Bützfleet

Dat **Grevengericht Keden, Bützfleetschen Deels,** weer en Gericht un Verwaltungsrebeed in Bremen-Veern un in dat Königriek Hannover mit Seet in Wischhoben binnen de Landdrostie Stood. Dor hebbt Delen von de hüdigen Gemenen Drochters un Stood tohöört. Dat weren de Kedener Kaspels Aßel, Bützfleet, Drochters un Hamelwöörden.

## Geografie

In’n Oosten von dat Gericht leeg Holsteen, in’n Süüdoosten dat Grevengericht Oolland, in’n Süden de Stadt Stood un dat Amt Stood-Gothenborg, in’n Süüdwesten dat Amt Himmelpoorten un dat Gericht Oosten un in’n Noorden dat Grevengericht Freeborg. Dat Amt Wischhoben, dat ut fiev Delen bestünn, de nich direkt verbunnen weren, leeg verdeelt in un an’n Rand von dat Grevengericht.

## Historie

1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. Dat Gericht weer in disse Tied opdeelt twüschen den Kanton Stood un den Kanton Freeborg. 1813 müssen de Franzosen dat Rebeed denn opgeven un de ole Stand is wedderkamen.

1848 weer dat Gericht so 106,29 km² groot.

Bi de Verwaltungs- un Justizreform an’n 1. Oktober 1852 is dat Grevengericht oplööst un Deel von dat Amt Wischhoben worrn. Blots de Stubbenhoff op dat rechte Över von de Swing is dör en Verordnung von’n 28. September 1852 an dat Amt Jörk kamen un dat Gericht Brunshusen an dat Amt Stood.

### Öörd Stand 1848

## Inwahnertall

## Administraters

Vör 1746 harr dat Grevengericht jümmer en egen Greev. Nadem aver 1746 Christoph Otto von Düring as Drost in dat Amt Ahlden versett worrn is, is de Amtmann von dat Amt Wischhoben, Andreas Emmen, ok as Greev von dat Grevengericht insett worrn. De beiden Ämter sünd siet disse Tied verbunnen ween un de Greven/Amtlüüd hebbt in Wischhoben seten.

* 1739–1746: Christoph Otto von Düring
* 1746–1755: Andreas Emmen
* 1755–1766: Hermann Adolph von der Beck
* 1766–: Johann Friedrich Plate
* –1786: Johann Friedrich Keyßler
* 1786–1793: Conrad Heinrich Andreas Hepke
* 1794–1804: Johann Philipp Balck
* 1814–1824: Daniel Kannengießer
* 1824: Amtsassesser Anton Dietrich von Wersebe
* 1825–1831: Amtsassesser Heinrich Wilhelm Julius Schönian
* 1831–1841: Ludwig Erxleben
* 1841–1848: Amtsassesser Friedrich Otto Ludwig Wyneken
* 1848–1859: Ludwig Pagenstecher (bet 1853 Amtsassesser, denn Amtmann)

## Footnoten
Mojenhoop

**Mojenhoop** () is en lütten Oort in de Gemeen Annerlingen (Samtgemeen Sürsen) in’n Landkreis Rodenborg, Neddersassen. De Oort höört polietsch al von öllers bi Grafel mit bi.

## Geografie

Knapp twee Kilometer in’n Süüdoosten von Mojenhoop flütt de Twiest langs.

De Naveröörd sünd Fehrenbrook in’n Noorden, Winnerswohl in’n Oosten, Grafel in’n Süüdoosten, Sprakel un Annerlingen in’n Süüdwesten un Ohrel in’n Westen.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Sürsen in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Böörd Sürsen in dat Amt Zeven tohöört un weer denn von 1859 bet 1885 in dat Amt Bremervöör. Na 1885 weer dat in’n Kreis Bremervöör. 1932 is dat Deel von’n ne’en, grötteren Kreis Bremervöör worrn un 1977 von’n Landkreis Rodenborg.

De Oort is an’n 1. März 1974 as Deel von de Gemeen Grafel mit de Gemeenreform in Neddersassen an de Gemeen Annerlingen kamen.

### Inwahnertall

### Religion

Mojenhoop is evangeelsch-luthersch präägt un höört to dat Kaspel von de Lamberti-Kark in Sürsen.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Weertschop un Infrastruktur

### Verkehr

Dör Mojenhoop löppt de Kreisstraat 109, de in’n Noorden na Fehrenbrook un Farm geiht un in’n Süüdwesten över Annerlingen na Sürsen an de Bundsstraat 71.

De nächste Autobahn is de Autobahn 1. De Opfohrt 48 Elsdörp liggt so 22 Kilometer in’n Süden von Mojenhoop.

De nächste Bahnhoff is de Bahnhoff Kutenhult an de Bahnlien Bremerhoben–Buxthu, de so bi teihn Kilometer in’n Noorden liggt.

## Literatur

* Dieter Borchers: *Dorfchronik der Dörfer Grafel, Fehrenbruch, Winderswohlde, Mojenhop, Sprakel.* 2002

## Footnoten
Ville Räikkönen

**Ville Räikkönen** (* 14. Februar 1972 in Tuusula) is en ehmalger finnisch Biathlet.

## Karriere
Räikkönen hett 1993 eerstmals an Biathlon-Weltmeesterschapen deelnommen. Af de Saison 1994/1995 weer he regelmatig in' Biathlon-Weltcup dorbi. Hier hett he bit to de Saison  1997/1998 insgesamt negen Mal en Rang ünner de Top 10 schafft. Sien best Ergevnis weer dorbi 1997 Platz 4 in Pokljuka.

Sien up letzt besten Wettkamp hett Räikkönen bi de Olympisch Winterspelen in Nagano afleefert, wo he in dat Sprintrennen bi dat Scheeten ahn Fehler bleev un an Enn' de Bronzemedaille achter Ole Einar  Bjørndalen un Frode Andresen wunn. 1999 wunn Räikkönen in Ruhpolding sien eenzig Weltcuprennen. 
Dornah harr he aber kien Spood mehr un hett blots noch eenmal en Top-10-Rang bi en Weltcuprennen. Nah de Saison 2001/2002 un en wiedere Deelnahm bi Olympisch Winterspelen hett Räikkönen sien Loopbahn aflsooten.

Räikkönens best Resultat in' Gesamtweltcup weer Platz 22, de he 1995 un 1998 schafft hett. 

## Weblenken
* Ville Räikkönen in de Datenbank vun de IBU]
Olenborg (Landkreis Rodenborg)

**Olenborg** () is en lütten Oort in de Gemeen Sandbossel (Samtgemeen Sürsen) in’n Landkreis Rodenborg, Neddersassen. De Oort höört polietsch al von öllers bi Ochenhusen mit bi.

## Geografie

Olenborg liggt nich wied von dat linke Över von de Oost hen na dat Düvelsmoor.

De Naveröörd sünd Sandbossel in’n Noordoosten, Gooshuus in’n Oosten, Ochenhusen in’n Süüdoosten, Augustendorp un Heinrichsdörp in’n Süüdwesten un Klenkendörp un Mintenborg in’n Noordwesten.

## Historie

### Verwaltungsgeschicht

De Oort hett vör 1859 to de Böörd Sürsen in dat Amt Zeven tohöört un is denn Deel von dat Amt Bremervöör worrn. Na 1885 weer dat in’n Kreis Bremervöör un na 1932 in’n ne’en, grötteren Kreis Bremervöör. 1977 is dat Deel von’n Landkreis Rodenborg worrn.

Olenborg hett von öllers to de Gemeen Ochenhusen tohöört. Von 1965 bet 1974 hett de Gemeen Ochenhusen to de ole Samtgemeen Sürsen tohöört. De is an’n 1. März 1974 mit de Gemeenreform in Neddersassen oplööst worrn. Sietdem höört dat Rebeed to de Gemeen Sandbossel in de gröttere Samtgemeen Sürsen.

### Inwahnertall

### Religion

Olenborg is evangeelsch-luthersch präägt un höört to dat Kaspel von de Lamberti-Kark in Sürsen.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Weertschop un Infrastruktur

### Verkehr

In’n Oosten von Olenborg liggt de Kreisstraat 101, de in’n Süüdoosten över Ochenhusen na Sürsen an de Bundsstraat 71 ran geiht un in’n Noorden na Sandbossel. Von Sandbossel geiht de K&nbsp;101 över Mintenborg un Klenkendörp na Fohrendörp. Na Noorden geiht dor von de K&nbsp;101 de K&nbsp;148 af, de na Bremervöör föhrt. De K&nbsp;148 löppt na Süüdwesten an Olenborg langs na Augustendorp un Glinst.

De nächste Autobahn is de Autobahn 1. De Opfohrt 48 Elsdörp liggt so 26 Kilometer in’n Süüdoosten von Olenborg.

De nächste Bahnhoff is so bi ölven Kilometer wied weg in’n Noorden de Bahnhoff Bremervöör an de Bahnlien Bremerhoben–Buxthu. Fröher hett dat in de Neegd ok en Bahnhoff an de Bahnlien Bremervöör–Wasra geven. Dat weer de Bahnhoff Sürsen söven Kilometer in’n Süüdoosten. Dor hett dat von 1890 bet 1968 Personenverkehr geven.

## Footnoten
Winnershusen

**Winnershusen** () is en lütten Oort in de Gemeen Annerlingen (Samtgemeen Sürsen) in’n Landkreis Rodenborg, Neddersassen. De Oort höört polietsch al von öllers bi Ohrel mit bi.

## Geografie

Winnershusen liggt an dat linke Över von’n Duxbeek.

De Naveröörd sünd Malst in’n Noorden, Ohrel in’n Noordoosten, Grafel un Mojenhoop in’n Oosten, Annerlingen in’n Süüdoosten, Haßel, Sürsen un Parnwinkel in’n Süüdwesten un Rohr un de Hoff Rugenbarg, Deins un Ölkershusen in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Sürsen in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Böörd Sürsen in dat Amt Zeven tohöört un is denn Deel von dat Amt Bremervöör worrn. Na 1885 weer dat in’n Kreis Bremervöör un na 1932 in’n ne’en, grötteren Kreis Bremervöör. 1977 is dat Deel von’n Landkreis Rodenborg worrn.

De Oort is an’n 1. März 1974 as Deel von de Gemeen Ohrel mit de Gemeenreform in Neddersassen an de Gemeen Annerlingen kamen.

### Inwahnertall

### Religion

Winnershusen is evangeelsch-luthersch präägt un höört to dat Kaspel von de St.-Lamberti-Kark in Sürsen.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Weertschop un Infrastruktur

### Verkehr

Winnershusen liggt an de Kreisstraat 118, de in’n Süüdwesten na Sürsen an de Bundsstraat 71 geiht un in’n Noorden an de K&nbsp;122 na Farm un Malst. Von de K&nbsp;118 in Ohrel geiht de K&nbsp;110 na Annerlingen af.

De nächste Autobahn is de Autobahn 1 (Afsnidd Hamborg–Bremen). De Opfohrten 48 Elsdörp un 47 Zittens doot so 24 Kilometer in’n Süüdoosten von Winnershusen liggen.

De nächste Bahnhoff is so bi ölven Kilometer wied weg in’n Noordoosten de Bahnhoff Kutenhult an de Bahnlien Bremerhoben–Buxthu. Fröher hett dat in de Neegd ok en Bahnhoff an de Bahnlien Bremervöör–Wasra geven. Dat weer de Bahnhoff Sürsen söss Kilometer in’n Süüdwesten. Dor hett dat von 1890 bet 1968 Personenverkehr geven.

## Footnoten
Heinrichsdörp

**Heinrichsdörp** () is en lütt Dörp in de Gemeen Sandbossel (Samtgemeen Sürsen) in’n Landkreis Rodenborg, Neddersassen.

## Geografie

Heinrichsdörp liggt een Kilometer in’n Westen von de Oost an’n Rand von dat Düvelsmoor. In’n Süden liggt dat Naturschuulrebeed Huvenhoopsmoor.

De Naveröörd sünd Mintenborg un Sandbossel mit Olenborg in’n Noordoosten, Ochenhusen in’n Süüdoosten, Augustendorp in’n Süüdwesten, Langenhusen/Friedrichsdörp in’n Westen un Klenkendörp in’n Noordwesten.

## Historie

De Oort is eerst in de Johren 1930 as Arbeidslager grünnt worrn, as de staatliche Moorverwaltung mit Hülp von’n Rieksarbeidsdeenst dat Klenkenholt hett kultiveren laten. In de Tied von’n Tweten Weltkrieg is dat Lager denn von de Wehrmacht bruukt worrn un hett to dat Stalag Sandbossel höört. Eerst na’n Krieg is de Oort von 1953 af an zivil besiedelt worrn.

1855 is in dat Rebeed von dat Dörp de Meteorit vun Gnarrenborg dalkamen. Heinrichsdörp hett to de Tied aver noch nich bestahn.

### Religion

Heinrichsdörp is evangeelsch-luthersch präägt un höört to dat Kaspel von de Lamberti-Kark in Sürsen.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Weertschop un Infrastruktur

### Verkehr

Heinrichsdörp liggt an de Kreisstraat 148, de in’n Noordoosten över Sandbossel un Minst na Bremervöör geiht un in’n Süüdwesten över Augustendorp na Glinst an de Landsstraat 122. Von Augustendorp ut geiht na Noordoosten de K&nbsp;103 na Langenhusen bi Gnarrenborg. Von Sandbossel geiht de K&nbsp;101 in’n Noordwesten över Mintenborg un Klenkendörp na Fohrendörp un in’n Süüdoosten na Sürsen.

De nächste Autobahn is de Autobahn 1. De Opfohrt 48 Elsdörp liggt so 29 Kilometer in’n Süüdoosten von Heinrichsdörp.

De nächste Bahnhoff is so bi twölv Kilometer wied weg in’n Noorden de Bahnhoff Bremervöör an de Bahnlien Bremerhoben–Buxthu. Fröher hett dat in de Neegd ok en Bahnhoff an de Bahnlien Bremervöör–Wasra geven. Dat weer de Bahnhoff Bevern negen Kilometer in’n Noordoosten. Dor hett dat von 1908 bet 1968 Personenverkehr geven.

De Bahnhööv Brillit un Gnarrenborg an de Bahnlien Stood–Oosterholt-Scharmbeek legen teihn Kilometer in’n Westen. Dor hett dat von 1909 bet 1978 Personenverkehr geven.
Lahmst

**Lahmst** () is en Dörp in de Gemeen Sürsen (Samtgemeen Sürsen) in’n Landkreis Rodenborg, Neddersassen. Bi Lahmst höört von öllers ok Eitzt un Eitzmöhlen mit bi.

## Geografie

Lahmst liggt en poor hunnert Meter af von de Oost.

De Naveröörd sünd Sürsen, Haßel un Seedörp in’n Noordoosten, Godenst in’n Süüdoosten, Eitzt un Eitzmöhlen in’n Süden, Oostereis un Rockst in’n Süüdwesten un Granst in’n Noordwesten.

## Historie

Lahmst kummt 971 toeerst in de Oorkunnen vör. To de Tied harr dat Klooster Heeßel Besitt in’n Oort.

In’n Eersten Weltkrieg sünd acht Soldaten ut Lahmst fullen oder vermisst.

### Verwaltungsgeschicht

In de Franzosentied von 1810 bet 1814 hett de Oort to de Mairie Sürsen in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Böörd Sürsen in dat Amt Zeven tohöört un is denn Deel von dat Amt Bremervöör worrn. Na 1885 weer dat in’n Kreis Bremervöör un na 1932 in’n ne’en, grötteren Kreis Bremervöör. 1977 is dat Deel von’n Landkreis Rodenborg worrn.

De Oort is an’n 1. März 1974 mit de Gemeenreform in Neddersassen Deel von de Gemeen Sürsen worrn.

### Inwahnertall

### Religion

Lahmst is evangeelsch-luthersch präägt un höört to dat Kaspel von de St.-Lamberti-Kark in Sürsen.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Kultur

En Denkmaal för de Fullenen ut de twee Weltkrieg’ steiht in Sürsen an de Kark.

## Weertschop un Infrastruktur

Lahmst hett en egene freewillige Füürwehr.

### Verkehr

Lahmst is över de Kreisstraat 147 mit de K&nbsp;119 verbunnen, de in’n Noordoosten na Sürsen an de Bundsstraat 71 geiht. De B&nbsp;71 geiht in’n Noordwesten na Bremervöör un in’n Süüdoosten na Zeven un Rodenborg. de K&nbsp;119 löppt in’n Süüdwesten na Rockst un Rhaar. In’n Süden geiht en lüttjere Straat na Eitzt un Eitzmöhlen un denn an de K&nbsp;143, de na Rockst un Godenst löppt.

De nächste Autobahn is de Autobahn 1. De Opfohrt 48 Elsdörp liggt so 17 Kilometer in’n Süüdoosten von Lahmst.

De nächste Bahnhoff is so bi 18 Kilometer wied weg in’n Noorden de Bahnhoff Heesdörp an de Bahnlien Bremerhoben–Buxthu. Fröher hett dat in de Neegd ok en Bahnhoff an de Bahnlien Bremervöör–Wasra geven. Dat weer de Bahnhoff Godenst fiev Kilometer in’n Süüdoosten. Dor hett dat von 1890 bet 1968 Personenverkehr geven.

## Footnoten
Maschhorst

**Maschhorst** () is en Oort in de Gemeen Lütt Meckels (Samtgemeen Zittens) in’n Landkreis Rodenborg, Neddersassen. De Oort höört polietsch al von öllers bi Lütt Meckels mit bi.

## Geografie

Maschhorst liggt an’n Kohbeek.

De Naveröörd sünd Lütt Ippens un Groot Ippens in’n Noordoosten, Nüddel un Lütt Meckels in’n Süüdoosten, Langenfelden un Kohmöhlen in’n Süden, Hanraad un Wiertzen in’n Süüdwesten, Oosterbötzen in’n Westen un Bötzenbossel, Steddörp un Sellhorn in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Groot Zittens in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Zittens in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg.

### Inwahnertall

### Religion

Maschhorst is evangeelsch-luthersch präägt un höört to dat Kaspel von de Dionysius-Kark in Zittens.

För de Kathoolschen is de Hillig-Hart-Jesu-Kark in Töst tostännig, de siet 1. November 2014 to de Karkengemeen St. Petrus in Bookholt tohöört.

## Weertschop un Infrastruktur

### Verkehr

Maschhorst is över lüttjere Straten verbunnen mit de Landsstraat 142 un de Kreisstraat 123. De K&nbsp;123 geiht in’n Noorden na Groot Ippens un in’n Süden an de L&nbsp;142. De L&nbsp;142 löppt in’n Westen över Wiertzen un Wiersdörp na Zeven an de Bundsstraat 71 ran un in’n Oosten över Groot Meckels na Zittens.

De nächste Autobahn is de Autobahn 1 (Afsnidd Hamborg–Bremen). De Opfohrt 47 Zittens liggt so acht Kilometer in’n Süüdoosten von Maschhorst.

De nächste Bahnhoff is so bi 22 Kilometer wied weg in’n Noorden de Bahnhoff Harsfeld an de Bahnlien Bremerhoben–Buxthu. De Bahnhoff Scheeßl un de Bahnhoff Lauenbrüch an de Bahnlien Hamborg–Bremen sünd so 23 Kilometer wied weg in’n Süüdoosten. Fröher hett dat in de Neegd ok en Bahnhoff an de Bahnlien Wilst–Töst geven. Dat weer de Bahnhoff Kohmöhlen, de so bi veer Kilometer in’n Süüdoosten leeg. Personenverkehr hett dat dor von 1917 bet 1971 geven.

## Footnoten
Gest

**Gest** betekent

* Gest (ok Beergest, *Saccharomyces cerevisiae*), Slauchswamm, de for Brood un Beerprodukte bruukt warrt,
* annere Zuckergesten (*Saccharomyces*, ok unnergärige Aarden),
* Gesten, in en wiedern Sinn all eenzelligen Swämme, de sik asexuell dör Knuppen un Upspleten vermehren doot.

**Gest** is de Familiennaam von

* William H. Gest (1838–1912), US-amerikaanschen Politiker.

Kiek ok bi: Geest, Gist.
Appel (Gemeen Helsch)

**Appel** () is en Oort in de Gemeen Helsch (Samtgemeen Fintel) in’n Landkreis Rodenborg, Neddersassen. De Oort höört polietsch al von öllers bi Helsch mit bi.

## Geografie

Appel liggt an’n Rehrbeek.

De Naveröörd sünd Zittens un Tiss in’n Noorden, Borgzittens, Avensermoor un Everstörpermoor in’n Noordoosten, Wümm un Königsmoor in’n Oosten, Stemmen un Stemmerfeld in’n Süüdoosten, Rehr in’n Süden, Helsch in’n Süüdwesten, Sootel in’n Westen un Homersen in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Groot Zittens in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Böörd Zittens in dat Amt Zeven tohöört un denn von 1852 bet 1885 to dat Amt Rodenborg. Na 1885 weer dat in’n Kreis Rodenborg. 1977 is dat Deel von’n ne’en, grötteren Kreis Rodenborg worrn.

### Inwahnertall

### Religion

Appel is evangeelsch-luthersch präägt un höört to dat Kaspel von de Martin-Luther-Kark in Lauenbrüch, de 1955 bet 1957 boot un 1970 egenstännige Karkengemeen worrn is. Vörher hett de Oort to dat Kaspel von de Lucas-Kark in Scheeßl höört.

För de Kathoolschen is de Corpus-Christi-Kark in Rodenborg tostännig.

## Weertschop un Infrastruktur

### Verkehr

Appel is över lüttjere Straten verbunnen mit de Landsstraat 130, de in’n Noorden över Homersen na Zittens löppt un in’n Süden na Scheeßl an de Bundsstraat 75. Över Stemmen is de Oort verbunnen mit de K&nbsp;226, de in de Neegd von Stemmen an de B&nbsp;75 ran geiht, de in’n Noordoosten na Töst un Bookholt löppt un in’n Süüdwesten över Scheeßl na Rodenborg.

De nächste Autobahn is de Autobahn 1 (Afsnidd Hamborg–Bremen). De Opfohrt 47 Zittens liggt so söven Kilometer in’n Noorden von Appel.

De nächste Bahnhoff is so bi söven Kilometer wied weg in’n Süüdoosten de Bahnhoff Lauenbrüch an de Bahnlien Hamborg–Bremen.

## Footnoten
Twistenbossel

**Twistenbossel** () is en lütten Oort in de Gemeen Heeßel (Samtgemeen Zeven) in’n Landkreis Rodenborg, Neddersassen.

## Geografie

Twistenbossel liggt an dat rechte Över von de Twiest.

De Naveröörd sünd Annerlingen in’n Noordoosten, Tzassenholt in’n Oosten, Meinst un Offens in’n Süüdoosten, Brauel in’n Süden, Godenst in’n Süüdwesten, Seedörp in’n Westen un Haßel un Sürsen in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Sürsen in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Böörd Sürsen in dat Amt Zeven tohöört un is denn Deel von dat Amt Bremervöör worrn. Na 1885 weer dat in’n Kreis Bremervöör. 1932 is dat denn Deel von’n ne’en, grötteren Kreis Bremervöör worrn un 1977 von’n Landkreis Rodenborg.

1907 is Twistenbossel von de Gemeen Haßel na de Gemeen Tzassenholt wesselt. De Oort is an’n 1. März 1974 as Deel von de Gemeen Tzassenholt mit de Gemeenreform in Neddersassen an de Gemeen Heeßel kamen.

### Inwahnertall

### Religion

Twistenbossel is evangeelsch-luthersch präägt un höört to dat Kaspel von de St.-Lamberti-Kark in Sürsen.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Weertschop un Infrastruktur

### Verkehr

In’n Süden von Twistenbossel löppt de Kreisstraat 134 langs, de in’n Oosten na Tzassenholt un Steddörp an de Landsstraat 124 geiht un in’n Süüdwesten bi Brauel an de Bundsstraat 71. De B&nbsp;71 löppt in’n Noordwesten över Sürsen na Bremervöör un in’n Süüdoosten na Zeven un Rodenborg. Ans gifft dat von Twistenbossel lüttjere Straten na Seedörp, Haßel un Annerlingen.

De nächste Autobahn is de Autobahn 1. De Opfohrt 48 Elsdörp liggt so 15 Kilometer in’n Süüdoosten von Twistenbossel.

De nächste Bahnhoff is so bi 16 Kilometer wied weg in’n Noorden de Bahnhoff Kutenhult an de Bahnlien Bremerhoben–Buxthu. Fröher hett dat in de Neegd ok Bahnhööv an de Bahnlien Bremervöör–Wasra geven. Dat weren de Bahnhoff Sürsen söven Kilometer in’n Noordwesten un de Bahnhoff Zeven söven Kilometer in’n Süüdwesten. Dor hett dat von 1890 bet 1968 Personenverkehr geven.

## Footnoten
Good Vierden

Dat **Good Vierden** () weer en Eddelgood in dat Dörp Vierden in de Gemeen Vierden (Samtgemeen Zittens) in’n Landkreis Rodenborg, Neddersassen.

## Historie

Dat Good weer al 1358 Sitt von de Familie Schulte. Gerlach Schulte hett üm 1500 rüm in Vierden en faste Borg mit Bargfreed un Watergravens anleggen laten. He is 1508 von Arzbischop Johann Rode sien Lüüd belagert worrn, nadem he den Hannel twüschen Stood un Buxthu stöört harr. Dorbi is de Borg in Brand steken worrn.

Dat Good is jümmer an de Schulteschen Söhns wiederverarvt worrn bet 1745. 1751 hett Caspar Schulte ut Borgzittens dat Good köfft.

Nadem Alexander von Schulte sien Besitt dörbrocht harr, hett 1880 de Kloosterkamer Hannover siene Länner köfft.

Bet 1884 is dat Good verpacht ween. Denn wull de Kloosterkamer dat verköpen. As se för dat Good in’t Ganze nicht noog Geld kriegen schullen, hebbt se dat Land parzellenwies verköfft. De Rest is opforst worrn un billt vondaag dat Vierdener Holt.

In dat Wapen von de Gemeen Vierden is vondaag de ole Borg afbillt.

### Goodsherrn

* ~1500: Gerlach Schulte
* ~1578: Detlev Schulte
* ~1650: Christoph Schulte
* ~1660: Detlev Schulte
* 1751–: Caspar Schulte
* –1846: Caspar Detlev von Schulte
* 1848–: Alexander von Schulte

### Verwaltungsgeschicht

De Oort hett vör 1885 to de Böörd Zittens in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

### Inwahnertall

### Religion

Dat Good Vierden is evangeelsch-luthersch präägt un höört to dat Kaspel von de Dionysius-Kark in Zittens.

För de Kathoolschen is de Hillig-Hart-Jesu-Kark in Töst tostännig, de siet 1. November 2014 to de Karkengemeen St. Petrus in Bookholt tohöört.

## Footnoten
Wenkeloh

**Wenkeloh** () is en Oort in de Gemeen Scheeßl in’n Landkreis Rodenborg, Neddersassen.

## Geografie

Üm un bi twee Kilometer in’n Süüdoosten von Wenkeloh flütt de Wümm langs.

De Naveröörd sünd Helsch in’n Noordoosten, Rehr, Hunhorn un Griemshoop in’n Oosten, Scheeßl un Jeersdörp in’n Süden, Westeresch in’n Süüdwesten, Hetzweeg in’n Westen un Wittkopsbossel un Sootel in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Groot Zittens in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Böörd Zittens in dat Amt Zeven tohöört un denn von 1852 bet 1885 to dat Amt Rodenborg. Na 1885 weer dat in’n Kreis Rodenborg. 1977 is dat Deel von’n ne’en, grötteren Kreis Rodenborg worrn.

Bet in de Midd von dat 19. Johrhunnert hett de Oort to de Gemeen Helsch höört, is denn aver in de Gemeen Westeresch wesselt. Mit de Gemeenreform in Neddersassen to’n 1. März 1974 is Wenkeloh denn as Deel von de Gemeen Westeresch an de Gemeen Scheeßl kamen.

### Inwahnertall

### Religion

Wenkeloh is evangeelsch-luthersch präägt un höört to dat Kaspel von de Lucas-Kark in Scheeßl.

För de Kathoolschen is de Corpus-Christi-Kark in Rodenborg tostännig.

## Weertschop un Infrastruktur

### Verkehr

Von Wenkeloh loopt lüttjere Straten na de Landsstraat 130, de in’n Noorden över Helsch un Homersen na Zittens löppt un in’n Süden na Scheeßl an de Bundsstraat 75. In’n Westen löppt de Kreisstraat 225 langs, de in’n Noorden na Sootel geiht un in’n Süüdwesten an de Landsstraat 131 ran, de na Scheeßl un över Elsdörp na Zeven geiht.

De nächste Autobahn is de Autobahn 1. De Opfohrt 48 Elsdörp liggt so twölv Kilometer in’n Noordwesten von Wenkeloh.

De nächste Bahnhoff is so bi söss Kilometer wied weg in’n Süüdoosten de Bahnhoff Scheeßl an de Bahnlien Hamborg–Bremen.

## Footnoten